মাদক খাইয়ে এক নাবালিকাকে বৃদ্ধের সঙ্গে বিয়ে দেওয়ার চেষ্টার অভিযোগ। আর সেই অভিযোগেই গ্রেফতার করা হল এক দম্পতিকে। ঘটনাটি ঘটেছে সল্টলেকের দত্তাবাদে। নাবালিকার পরিবারের অভিযোগের ভিত্তিতে গ্রেফতার করা হয়েছে তাদের। অভিযুক্ত আরও দুজনকে খুঁজছে পুলিস। ধৃত দেবাশিস মণ্ডলের পুলিস হেফাজত এবং শ্রাবন্তী মণ্ডলকে এগারো দিনের জেল হেফাজতের নির্দেশ দিয়েছে বিধাননগর আদালত।
 ওয়েব ডেস্ক: মাদক খাইয়ে এক নাবালিকাকে বৃদ্ধের সঙ্গে বিয়ে দেওয়ার চেষ্টার অভিযোগ। আর সেই অভিযোগেই গ্রেফতার করা হল এক দম্পতিকে। ঘটনাটি ঘটেছে সল্টলেকের দত্তাবাদে। নাবালিকার পরিবারের অভিযোগের ভিত্তিতে গ্রেফতার করা হয়েছে তাদের। অভিযুক্ত আরও দুজনকে খুঁজছে পুলিস। ধৃত দেবাশিস মণ্ডলের পুলিস হেফাজত এবং শ্রাবন্তী মণ্ডলকে এগারো দিনের জেল হেফাজতের নির্দেশ দিয়েছে বিধাননগর আদালত। গত শনিবার এক অনুষ্ঠান বাড়িতে গিয়েছিল ওই নাবালিকা। সেখানেই খাবারের সঙ্গে মাদক মিশিয়ে দেওয়ার অভিযোগ। তারপরই ওই নাবালিকাকে নিয়ে যাওয়া হয় দক্ষিণ চব্বিশ পরগনার সুভাষগ্রামে। সেখানে জোর করে এক বৃদ্ধের সঙ্গে বিয়ে দেওয়ার চেষ্টা হয়। বাধা দিবে ফের মাদক খাওয়ানো হয় বলে অভিযোগ। কিন্তু, তখন রুখে দাঁড়ায় সে। আশপাশের লোকজন জড়ো হয়ে যেতেই ওই নাবালিকার হাতে ৪০ টাকা দিয়ে ট্রেনে তুলে দেয় দুষ্কৃতীরা। পরিবারের অভিযোগের ভিত্তিতে গ্রেফতার করা হয়েছে দেবাশিস মণ্ডল ও শ্রাবন্তী মণ্ডলকে। ঘটনায় জড়িত আরও দুজনের খোঁজ শুরু করেছে পুলিস।